แนวโน้ม SET เช้าบวก ตามตปท. หลังสภาสหรัฐฯเพิ่มเพดานหนี้ ชี้หุ้นธีม Domestic play หนุนต่อ
แนวโน้ม SET เช้าบวก ตามตปท. หลังสมาชิกวุฒิสภาสหรัฐ โหวตขยายเพดานหนี้ไปเป็นเดือนธ.ค.ได้ สำหรับคำแนะนำการลงทุนลงทุน 70% ในหุ้นธีม Domestic play, 30% ให้น้ำหนักไปยังกลุ่ม Global play โดยวันนี้แนะนำหุ้น MICRO-AOT
8 ต.ค. 2564

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้าวันนี้ยังได้รับ Sentiment เชิงบวกหลังจากที่สมาชิกวุฒิสภาสหรัฐฯ ได้โหวตขยายเพดานหนี้สหรัฐฯไปเป็นเดือนธ.ค.ได้ ซึ่งเป็นปัจจัยผ่อนคลายความกังวลของตลาดในระยะสั้น ส่งผลให้ตลาดภูมิภาคเอเชียเช้านี้ส่วนใหญ่เปิดเป็นบวก เพราะปัจจัยลบเริ่มสะท้อนมาในตลาดค่อนข้างมากพอสมควรแล้ว และวันนี้ต้องติดตามการรายงานตัวเลขการจ้างงานนอกภาคเกษตรของสหรัฐฯ ซึ่งถ้าออกมาดีกว่าคาด ตลาดหุ้นอาจจะตอบรับในเชิงบวกได้
สำหรับคำแนะนำการลงทุน ยังคงชอบหุ้น Value Play และ Cycle Play และอยากให้นักลงทุน ให้น้ำหนักการลงทุน 70% ในหุ้นธีม Domestic play เช่น กลุ่มธนาคาร กลุ่ม ICT ส่วนที่เหลืออีก 30% ให้น้ำหนักไปยังกลุ่ม Global play โดยวันนี้แนะนำหุ้น MICRO และ AOT
ทั้งนี้พร้อมให้กรอบแนวรับที่ 1,630 จุด และแนวต้านที่ 1,645
 